Reeker (2005)    "Evil Is In The Air"    Kamp noorukeid sõidab Ameerika kõrbealal toimuvale peole, kui poolel teel, keset eikuskit oleva söökla juurde tagasisõidul, saab neil bensiin otsa. Taaskord seal olles on aga toimunud kardinaalne muutus - inimesed on kadunud, raadio- ega telekakanalid ei edasta midagi, bensiinijaamas pole bensiini. Õhtu saabudes muutuvad asjad veelgi veidramaks, kui  nad hakkavad kahtlaste asjaolude tagajärel üksteise järel surema.      Mida öelda filmi kohta, mis tund ja veerand näib täielik ajaraisk ning mis viimase kümne minuti jooksul seletab  ära süžee, tehes filmi tagantjärgi potentsiaalselt huvitavaks? Arvestades, et "inimesed avastavad end nad on surnud alles hiljem" motiivi on kasutatud nii mõneski filmis enne "Reeker'it", on antud film vast läbikukkunud. Kui ma nüüd õigesti mäletan, siis isegi suremise järjekord oli loogiliselt võttes natuke mööda. Ehk polnud ma küllalt tähelepanelik, aga vihjed, et midagi sellist toimub, jäid nagu nõrgaks ning seetõttu oligi tunne, et tegemist on tavalise mõttetu "õudukaga".    Mitte, et viimane  lause tõele ei vastaks. Film oli üpris tüüpiline, aga üks uus asi oli selle juures küll - tegelastele kaasaelamine. vähemalt ühele. Nimelt mul oli algusest peale kahju pimedast tüübist, just seetõttu, et temal on selline puudus, mis teeb ta sama kahjutuks kui näiteks mõne lemmiklooma, kes teadmatult usaldades läheb rahus oma surma. Ebaaus, lihtsalt kahju hakkab.    Efektid olid nii ja naa. Ei meeldinud mulle see, mis pildid jms käisid inimestel enne surma oma silme eest läbi ega ka see kuumadel  ilmadel tekkiv "lainetus", millega tuli kaasa surm - julm liquify efekt. Samas, n-ö. Surm ise ei olnudki kõige hullem - mitte midagi erilist, aga ka mitte midagi otseselt naljakat. Naljakusest rääkides, peale paari mõeldud nalja pakkus mulle kangesti lõbu blondi tütarlapse surm, kus ta tõmmati väliskäimla august alla. :)    Filmi poster (esimene) mulle täitsa meeldis, kuigi nähtavasti kasutusel on hoopis teine, koledam, mistõttu ei õnnestunud mul seda ka hea kvaliteediga leida. Poster aga on  arvatavasti (peale hea idee, mis ei mänginud välja) siiski filmi juures kõige parem osa.    Hinnang: 3/10    Posted by: Shin